Henry Morgenthau [henri ˈmɔːrɡəntaʊ, hén-ri mor-gĕn-tau]; (26 April 1856 – 25 November 1946) ialah seorang peguam, peniaga dan negarawan dari Amerika Syarikat. Beliau merupakan duta negara ini kepada Empayar Uthmaniyah semasa Perang Dunia Pertama; ketika waktu inilah beliau menjadi saksi utama kepada pergolakan yang berlaku dalam empayar itu terutamanya pembasmian kaum dalam kalangan orang Armenia yang dilakukan kerajaan empayar tersebut.